CELEX: 32014R0089
Language: ro
Date: 2014-01-31 00:00:00
Title: Regulamentul de punere în aplicare (UE) nr. 89/2014 al Comisiei din 31 ianuarie 2014 de aprobare a bis(N-ciclohexil-diazeniu-dioxi)-cupru (Cu-HDO) ca substanță activă existentă în vederea utilizării în produsele biocide pentru tipul de produs 8  Text cu relevanță pentru SEE

1.2.2014   
            
            
               RO
            
            
               Jurnalul Oficial al Uniunii Europene
            
            
               L 32/6
            
         
      REGULAMENTUL DE PUNERE ÎN APLICARE (UE) NR. 89/2014 AL COMISIEI
   
   din 31 ianuarie 2014
   de aprobare a bis(N-ciclohexil-diazeniu-dioxi)-cupru (Cu-HDO) ca substanță activă existentă în vederea utilizării în produsele biocide pentru tipul de produs 8
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:
   
               (1)
            
            
               Regulamentul (CE) nr. 1451/2007 al Comisiei (2) stabilește o listă de substanțe active care trebuie evaluate, în vederea unei eventuale introduceri în anexele I, IA sau IB din Directiva 98/8/CE a Parlamentului European și a Consiliului (3). Lista respectivă include bis(N-ciclohexil-diazeniu-dioxi)-cupru (Cu-HDO).
            
         
               (2)
            
            
               Cu-HDO a fost evaluat în conformitate cu articolul 11 alineatul (2) din Directiva 98/8/CE în vederea utilizării în tipul de produs 8, produse de întreținere a lemnului, astfel cum este definit în anexa V la directiva respectivă, care corespunde tipului de produs 8 definit în anexa V la Regulamentul (UE) nr. 528/2012.
            
         
               (3)
            
            
               Austria, care a fost desemnată ca stat membru raportor, a prezentat Comisiei, la 25 februarie 2008, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.
            
         
               (4)
            
            
               Raportul autorității competente a fost analizat de statele membre și de Comisie. În temeiul articolului 15 alineatul (4) din Regulamentul (CE) nr. 1451/2007, constatările analizei au fost incluse într-un raport de evaluare în cadrul reuniunii din 13 decembrie 2013 a Comitetului permanent pentru produse biocide.
            
         
               (5)
            
            
               Din raportul respectiv reiese că este de așteptat ca produsele biocide utilizate în tipul de produs 8 care conțin Cu-HDO să îndeplinească cerințele prevăzute la articolul 5 din Directiva 98/8/CE.
            
         
               (6)
            
            
               Prin urmare, este oportun să se aprobe Cu-HDO în vederea utilizării în produsele biocide pentru tipul de produs 8.
            
         
               (7)
            
            
               Evaluarea nu se referă la nanomateriale, prin urmare, în temeiul articolului 4 alineatul (4) din Regulamentul (UE) nr. 528/2012, autorizarea nu trebuie să includă aceste materiale.
            
         
               (8)
            
            
               Ar trebui să se prevadă o perioadă de timp rezonabilă înainte de autorizarea unei substanțe active, astfel încât statele membre, părțile interesate și Comisia, după caz, să se poată pregăti pentru a se conforma noilor cerințe care decurg din autorizarea respectivă.
            
         
               (9)
            
            
               Măsurile prevăzute de prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Se aprobă bis(N-ciclohexil-diazeniu-dioxi)-cupru (Cu-HDO) ca substanță activă destinată utilizării în produsele biocide din tipul de produs 8, sub rezerva îndeplinirii specificațiilor și a condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2014.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 167, 27.6.2012, p. 1.
   
      (2)  Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (JO L 325, 11.12.2007, p. 3).
   
      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
   
      ANEXĂ
      
                  Denumire comună
               
               
                  Denumirea IUPAC Numere de identificare
               
               
                  Gradul minim de puritate a substanței active (1)
                  
               
               
                  Data aprobării
               
               
                  Data de expirare a aprobării
               
               
                  Tipul de produs
               
               
                  Condiții specifice (2)
                  
               
            
                  Cu-HDO
               
               
                  Denumirea IUPAC:
                  bis(N-ciclohexil-diazeniu-dioxi)-cupru
                  Nr. CE: N/A
                  Nr. CAS: 312600-89-8
               
               
                  981 g/kg
               
               
                  1 septembrie 2015
               
               
                  31 august 2025
               
               
                  8
               
               
                  La evaluarea produsului se acordă o atenție deosebită expunerilor, riscurilor și eficacității legate de toate utilizările care sunt vizate de o cerere de autorizare, dar care nu sunt abordate în evaluarea efectuată de Uniune cu privire la nivelul de risc al substanței active.
                  Autorizațiile se supun următoarelor condiții:
                  
                              1.
                           
                           
                              Pentru utilizatorii industriali se stabilesc proceduri operaționale sigure și măsuri organizatorice adecvate. În cazul în care expunerea nu poate fi redusă la un nivel acceptabil prin alte mijloace, produsele se utilizează cu echipament de protecție individuală adecvat.
                           
                        
                              2.
                           
                           
                              Se adoptă măsuri corespunzătoare de reducere a riscurilor pentru a se proteja mediul terestru. În special, este obligatoriu ca etichetele și, în cazul în care se prevede astfel, fișele cu date de securitate ale produselor autorizate, să menționeze că aplicarea industrială trebuie să se desfășoare într-un spațiu izolat sau pe o suprafață dură impermeabilă cu îndiguire, că lemnul proaspăt tratat trebuie depozitat după tratare într-un loc acoperit sau pe o suprafață dură impermeabilă sau ambele, pentru a se preveni infiltrările directe în sol sau în apă, și că orice infiltrare rezultată în urma aplicării produsului trebuie recuperată pentru reutilizare sau eliminare.
                           
                        
            
         (1)  Puritatea menționată în această coloană corespunde gradului minim de puritate a substanței active utilizate pentru evaluarea efectuată în conformitate cu articolul 8 din Regulamentul (UE) nr. 528/2012. Substanța activă din produsul comercializat poate avea o puritate egală sau diferită, dacă s-a demonstrat echivalența acesteia din punct de vedere tehnic cu substanța activă evaluată.
      
         (2)  În vederea punerii în aplicare a principiilor comune din anexa VI la Regulamentul (UE) nr. 528/2012, conținutul și concluziile rapoartelor de evaluare sunt disponibile pe site-ul internet al Comisiei: http://ec.europa.eu/comm/environment/biocides/index.htm